proxectonos/corpus_dominio_legal_administrativo_tmp huggingface dataset:
20/11/2013 | Administración LocalMunicipal
Cerceda
Secretaría
Notificación baixa de oficio no padrón municipal de habitantes

Mediante resolución da Alcaldía de data 10/10/2013, unha vez recibido o informe favorable do Consello de Empadroamento (Sección Provincial da Coruña), ordenouse a baixa de oficio no Padrón Municipal de Habitantes das persoas que de seguido se relacionan, de conformidade co establecido no artigo 72 do Regulamento de poboación e demarcación territorial das entidades locais, por figuraren empadroadas incumprindo os requisitos establecidos no artigo 54 do regulamento citado: Debido a que non foi posible practicar a notificación no enderezo das persoas interesadas, faise por medio deste anuncio, de conformidade con artigo 59.5 da Lei 30/1992, de 26 de novembro, e comunícaselle que contra a citada resolución, que pon fin a vía administrativa, poderase interpoñer, de conformidade co preceptuado no artigo 116 da Lei 30/1992, del 26 de novembro, de réxime xurídico das administracións públicas e do procedemento administrativo común, potestativamente recurso de reposición ante esta Alcaldía-Presidencia, no prazo dun mes contado a partir do seguinte ó da notificación da presente resolución, ou directamente recurso contencioso administrativo ante ó Xulgado do Contencioso-administrativo da Coruña que corresponda, no prazo de dous meses contados dende o seguinte ó da notificación da presente resolución, de conformidade co artigo 8.1 e 46.1 da Lei 29/1998, de 13 de xullo, da xurisdicción contencioso administrativa. No caso de interpoñer o recurso de reposición non se poderá interpoñer recurso contencioso administrativo ata que non se teña resolto e notificado o recurso de reposición, e no prazo de dous meses dende o día seguinte ó da notificación da resolución expresa do recurso potestativo de reposición, ou ben, no prazo de seis meses dende o día seguinte a que deba terse resolto por silencio o devadito recuso potestativo de reposición. Todo iso sen prexuízo de que poida interpoñer calquera outro que estime convinte en defensa dos seus intereses. Cerceda, 13 de novembro de 2013 O alcalde, José García Liñares
20/11/2013 | Administración LocalProvincial
Deputación Provincial da Coruña
Tesourería
Citación para notificación por comparecencia de liquidacións tributarias (Bopliq 111719)

EDICTO Citación para notificación por comparecencia de liquidacións tributarias De conformidade co que estabelece o art 112 da Lei 58/2003, do 17 de decembro, xeral tributaria, non sendo posíbel notificarlles persoalmente os actos administrativos que se indican, a pesar dos intentos realizados, cítase aos obrigados tributarios que se relacionan para que, no prazo de 15 días naturais contados dende o seguinte ao de publicación deste edicto no Boletín Oficial da Provincia, comparezan persoalmente ou mediante representante debidamente acreditado nas oficinas dos servizos tributarios da Deputación da Coruña para o efecto de practicarlles as correspondentes notificacións. Oficinas dos servizos tributarios da Deputación da Coruña: Oficina Central: rúa Archer Milton Huntington, 17; CP 15071 - A Coruña. Horario: de 9.00 a 14.00 horas, de luns a venres. Teléfono 900132204 (chamada gratuíta). Fax 981080090. Correo electrónico: atencion. tributaria@dicoruna. es. Arzúa: rúa Padre Pardo, s/n; CP 15810. Horario: mércores e venres, de 9.30 a 14.00 horas. Teléfono 981500977. Fax 981500977. Correo electrónico: zona3@dicoruna. es. Betanzos: rúa Pintor Seijo Rubio, n.º 8, local 5; CP 15300. Horario: de 9.00 a 14.00 horas, de luns a venres. Teléfono 981771835. Fax 981774131. Correo electrónico: zona2@dicoruna. es Corcubión: praza de José Carrera, 1 (Casa do Concello); CP 15130. Horario: de 9.00 a 14.00 horas, de luns a venres. Teléfono 981746811. Fax 981745583. Correo electrónico: zona4@dicoruna. es. A Coruña: rúa Archer Milton Huntington, 24; CP 15011. Horario: de 9.00 a 14.00 horas, de luns a venres. Teléfono 981080214. Fax 981080093. Correo electrónico: zona1@dicoruna. es. Ferrol: rúa Naturalista López Seoane, s/n (polígono de Esteiro); CP 15403. Horario: de 9.00 a 14.00 horas, de luns a venres. Teléfono 981355795. Fax 981356554. Correo electrónico: zona2@dicoruna. es. Narón: praza do Concello, s/n (Xuvia); CP 15570. Horario: luns, mércores e venres, de 9.30 a 14.00 horas. Teléfono 981397083. Fax 981397084. Correo electrónico: zona2@dicoruna. es. Negreira: rúa de Castelao, s/n (antigo Instituto de EM); CP 15830. Horario: de 9.00 a 14.00 horas, os luns, mércores e venres. Teléfono 981885452. Fax 981885627. Correo electrónico: zona4@dicoruna. es. Ordes: rúa Nova, 23; CP 15680. Horario: Mércores e venres de 9.30 a 14.00 horas. Teléfono 981681836. Fax 981681836. Correo electrónico: zona1@dicoruna. es. Ortigueira: rúa General Franco, 39; CP 15330. Horario: martes e xoves, de 9.30 a 14.00 horas. Teléfono 981400102. Fax 981400440. Correo electrónico: zona2@dicoruna. es. Ribeira: rúa Miguel Rodríguez Bautista, 42; CP 15960. Horario: martes e xoves, de 9.00 a 14.00 horas. Teléfono 981874263. Fax 981874535. Correo electrónico: zona3@dicoruna. es. Santiago: rúa Fernando III, 9; CP 15706. Horario: de 9.00 a 14.00 horas, de luns a venres. Teléfono 981599966. Fax 981599934. Correo electrónico: zona3@dicoruna. es. En A Coruña, a 7 novembro de 2013. A vicetesoureira Asdo.: Ana M.ª Jacek Ivern Conles
20/11/2013 | Administración LocalMunicipal
Ortigueira
Secretaría
Anuncio formalización contratos obras POS/2013

De acordo co disposto no artigo 154 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, faise pública a relación de contratos adxudicados polo Concello de Ortigueira financiados con cargo ao Plan Provincial de Obras e Servizos de Competencia Municipal do ano 2013 (POS/2013) O que se fai publico para xeral coñecemento e aos efectos oportunos. Ortigueira, 12 de novembro de 2013 O Alcalde Rafael J. Girón Martínez
20/11/2013 | Administración LocalMunicipal
Ribeira
Notificación por comparecencia

De conformidade co disposto no artigo 112 da Ley 58/2003, de 17 de decembro, Xeral Tributaria, relaciónanse liquidacións pendentes de notificar, despois de intenta-la notificación persoal por dúas veces, e emprázase ós interesados que se sinalan para ser notificados por comparecencia. Procedemento: Liquidacións. Lugar de comparecencia: Dept. Tesourería - Concello de Riveira. Pz. Do Concello, s/n. Riveira A comparecencia deberá efectuarse perante o órgano de tramitación (Servizos Económicos do Concello de Riveira en Pz. Do Concello, s/n) no prazo de 15 días naturais contados dende o seguinte ó da publicación deste anuncio. Transcorrido o prazo sen efectuarse a comparecencia, a notificación entenderase producida a todo os efectos legais dende o día seguinte ó de vencemento do prazo sinalado para comparecer. Os prazos de ingreso serán os establecidos no calendario do contribuínte aprobado por decreto de Alcaldía de data 19/12/2012 e publicado no BOP da Coruña do día 02/01/2013 e a modificación posterior aprobada por decreto de Alcaldía de data 09/05/2013 e publicada no BOP da Coruña do día 07/06/2013. Contra o presente acto poderá interpoñer recurso CONTENCIOSO ADMINISTRATIVO, ante o Xulgado do Contencioso Administrativo de Santiago de Compostela, no prazo de dous meses, contando dende o día seguinte ó da notificación deste acordo. Con carácter potestativo e previo poderá interpoñer RECURSO DE REPOSICIÓN perante a Alcaldía, no prazo de un mes (contado desde o día seguinte ó da práctica desta notificación); neste caso non se poderá interpoñer recurso contencioso – administrativo ata que sexa resolto expresamente ou se producira a desestimación presunta do recurso de reposición interposto. Neste último suposto o prazo para a interposición do recurso contencioso - administrativo será de seis meses contados a partir do día seguinte a aquel en que se produza a desestimación presunta do recurso de reposición interposto. Riveira, a once de novembro de 2013 A ALCALDESA EN FUNCIÓNS BARBARA HELEN JUANHUIX BUTNARIU CALLÓN (decreto de substitución de 8 de novembro de 2013)
20/11/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación de embargo de dereitos ou créditos

EDICTO DE CITACIÓN PARA A NOTIFICACIÓN DE EMBARGO DE DEREITOS OU CRÉDITOS D. Emilio Álvarez Fachado, xefe do Departamento de Recadación do Excmo. Concello da Coruña, FAI SABER; Que, unha vez que se intentou, sen resultado positivo, practicarlle a notificación persoal ao debedor que se indica, ou aos seus representantes, nos termos do art.112 da Lei 58/03, do 17 de decembro, xeral tributaria, a través do presente edicto e de conformidade co que dispón a dita norma, cítaselle para ser notificado, mediante comparecencia, durante o prazo e no lugar que logo se dirá, da DILIXENCIA DE EMBARGO DE DEREITOS OU CRÉDITOS, ditada no curso do expediente administrativo de prema que lle afecta, incoado por esta Recadación: Prazo de comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase pruducida para todos os efectos legais desde o día seguinte ao do vencemento do prazo. Lugar da comparecencia: Olficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14.00 horas, de luns a venres. Recursos: Contra a resolución que se traslada cabe interpor, con carácter potestativo, recurso de reposición ante o Sr. tesoureiro, no prazo DUN MES, contado a partir do día seguinte ao da recepción da presente notificación ou, no seu caso, reclamación económnico-administrativa ante o Tribunal Económico-Administrativo Municipal (TEAM) no prazo DUN MES a contar desde a data citada, sen que en ningún caso poidan simultanearse ambas reclamacións (arts.108 e 137 da Lei 7/1985, reguladora das bases do réxime local, 235 da Lei xeral tributaria e 14 do texto refundido da Lei reguladora das facendas locais). A Coruña, 13 de novembro de 2013. O XEFE DO DEPARTAMENTO DE RECADACIÓN Asdo.: Emilio A. Álvarez Fachado
20/11/2013 | Administración LocalMunicipal
Ortigueira
Secretaría
Anuncio formalización contratos obras

De acordo co disposto no artigo 154 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, faise pública a seguinte relación de contratos adxudicados polo Concello de Ortigueira O que se fai publico para xeral coñecemento e aos efectos oportunos. Ortigueira, 12 de novembro de 2013 O Alcalde Rafael J. Girón Martínez
20/11/2013 | Administración LocalMunicipal
Santiso
Expediente de modificación de crédito extraordinario na modalidade de crédito extraordinario

O Pleno do Concello de Santiso, en sesión ordinaria que se levou a cabo o día 13 de novembro de 2013, acordou a aprobación inicial do expediente de modificación de créditos na modalidade de crédito extraordinario financiado mediante anulacións ou baixas de créditos doutras partidas, co seguinte resumo por capítulos: En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á exposición pública durante o prazo de quince días, contados desde o día seguinte ao da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que consideren oportunas. Se unha vez transcorrido o devandito prazo non se presentan alegacións, considerarase aprobado definitivamente o dito acordo. Santiso, 14 de novembro de 2013 O alcalde Asdo.: Manuel Adán López
20/11/2013 | Administración LocalMunicipal
Santiago de Compostela
Urbanismo
Anuncio de información pública LAP/146/2013

SANDRA KARINA HEINRICH COUSIÑO solicitou licenza de apertura para TALLER DE MANTEMENTO REPARACION E VENTA DE NEUMATICOS en LG VEIGA (A), 27 000 - SANTA LUCIA SANTIAGO DE COMPOSTELA (A CORUÑA). Consonte o Decreto nº 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/146/2013 pode consultarse no Negociado de Aperturas deste Concello. Santiago de Compostela, 17 de setembro de 2013 P. D. da Xunta de goberno da cidade de Santiago de Compostela de 28/02/2013 A Concelleira delegada da Área de Desenvolvemento Urbano e Sostible Asdo: María Pardo Valdés
20/11/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación mediante comparecencia de resolucións de recursos de reposición a contribuíntes

D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal a aos contribuíntes que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, das resolucións ditadas nos recursos de reposición que lles afectan, baseadas nos motivos que se fan constar nos expedientes de referencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas da Recadación municipal do Excmo. Concello da Coruña, situadas na r/ Franja, 20-22 baixo, en horario de 08.00 a 14.00, de luns a venres. A Coruña, 14 de novembro de 2013 O xefe do Departamento de Recadación Asdo.: Emilio Antonio Álvarez Fachado
20/11/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimento de pagamento

EDICTO EDICTO DE CITACIÓN PARA A NOTIFICACIÓN DE REQUIRIMENTO DE PAGO D. Emilio A. Álvarez Fachado, xefe do Departamento en Recadación do Excmo. Concello da Coruña, FAI SABER: Que unha vez que se intentou, sen resultado positivo, practicarlles a notificación persoal aos contribuintes que se relacionan, ou aos seus representantes, nos termos do art.112 da Lei 58/2003, do 17 de decembro, xeral tributaria, por medio do presente e de conformidade co que dispón a dita norma, cítaselles para seren notificados mediante comparecencia de REQUIRIMENTO DE PAGO Durante o prazo de QUINCE DÍAS NATURAIS, contados a partir do seguinte ao da publicación do presente edicto, na Oficina da Recadación Municipal, situada na r/ Franxa, 20-22 baixo desta cidade, entendéndose a notificación producida para todos os efectos legais cando, transcurrido o dito prazo, no se comparecese. A Coruña, 4 de novembro do 2013. O xefe do Departamento de Recadación D. Dumitru Lucian Barcelos Novales
20/11/2013 | Administración LocalMunicipal
San Sadurniño
Creación dun ficheiro de datos persoais

O Pleno do Concello de San Sadurniño, na súa sesión do pasado día 9 de novembro de 2013, acordou a creación dun novo ficheiro de datos de carácter persoal dependente do Concello de San Sadurniño, que se recolle a continuación, en cumprimento do establecido no artígo 20 da lei Orgánica 15/1999, de 13 de decembro de protección de datos de carácter persoal e no artigo 52 do seu Regulamento: San Sadurniño, 12 de novembro de 2013. O Alcalde, Secundino García Casal.
20/11/2013 | Administración LocalProvincial
Deputación Provincial da Coruña
Tesourería
Citación para notificación, por comparecencia de resolucións

Sendo tentada infructuosamente, polo menos en dúas ocasións, a notificación individualizada das resolucións aos interesados que se relacionan mais abaixo, ao amparo do disposto no artigo 112.2 da Lei 58/2003, de 17 de decembro, Xeral Tributaria, efectúase a presente citación. Os interesados ou os seus representantes deberán comparecer, debidamente acreditados, para ser notificados do devandito acto administrativo, nalgunha das seguintes oficinas de atención ao público: Transcorrido o prazo de quince días naturais, contados dende o seguinte ao da publicación deste edicto no Boletín Oficial da Provincia, sen que compareza o interesado ou o seu representante, a notificación entenderase producida, para todos os efectos legais, o día seguinte ao do vencemento do prazo sinalado. A Coruña, a 7 de novembro de 2013 A Vicetesoureira Hector Patricio El Hassan Bendali
20/11/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de xurado e intereses de demora Autovía do Barbanza Concello de Dodro

En relación ao pago dos Xustiprezos Xurado e intereses de demora correspondentes a expedientes de expropiación forzosa instruídos para o Concello de DODRO con motivo das obras “PROXECTO MODIFICADO Nº1 AUTOVÍA DAS OBRAS DE CONSTRUCCIÓN E EXPLOTACIÓN DO DESBDOBRAMENTO DA VÍA RÁPIDA DO BARBANZA- VRG-1.1, CLAVE: AC/03/036.01.75. M1 ” e feito efectivo polo pagador, foi sinalada por este Servizo, en cumprimento do disposto no Art.49 do Regulamento de Expropiación Forzosa de 26 de Abril de 1957, a data de pago, o cal terá lugar o aos propietarios das fincas cuxas relacións figuran expostas nos taboleiros de anuncios dos concellos. O pago efectuarase na CASA CONSISTORIAL DO CONCELLO DE DODRO polo pagador desta Xefatura e na presencia do Representante da Administración e do Alcalde e Secretario de dito Concello. O que se fai público para o xeral coñecemento, advertindo aos interesados que o pago farase precisamente aos que figuran como donos da cousa ou titulares do dereito expropiado, non admitindo representación senón por medio de poder debidamente autorizado, xa sexa xeral, xa sexa particular para iste caso, debendo aportar a documentación necesaria para acreditar a sucesión no caso de figurar a finca a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña, 7 de novembro de 2013 O xefe do servizo Asdo.: Antonio López Blanco
20/11/2013 | Administración LocalProvincial
Deputación Provincial da Coruña
Secretaría Xeral. Servizo de Contratación
Organización da campaña de apoio ao comercio local para o Nadal 2013 dentro do Plan Director de Comercio para as Comarcas de Muros-Noia, A Barbanza e O Sar (GDR-25)

A) organismo: Excma. Deputación Provincial da Coruña. B) Dependencia que tramita o expediente: Servizo de Contratación C) número de expediente: PCO.001.2013.02083 2. Obxecto do contrato: ORGANIZACIÓN DA CAMPAÑA DE APOIO AO COMERCIO LOCAL PARA O NADAL 2013 DENTRO DO Plan Director de Comercio para as comarcas de Muros-Noia, A Barbanza e o Sar (GDR-25) 3. Prazo de EXECUCIÓN: 12 de decembro de 2013 ao 7 de xaneiro de 2014. A) Tramitación: urxente B) Procedemento: aberto (con multiplicidade de criterios de adxudicación). 5. PRESUPOSTO: Presuposto sen IVE: 115.640,00 €; IVE ao 21%: 24.284,40 €; Presuposto TOTAL (A+B): 139.924,40 € 6. Garantía provisional: non se esixe.7. Garantía definitiva: 5% do prezo de adxudicación IVE excluido.8. Requisitos específicos do contratista: Ver cláusulas 7 e 10 do Prego. A) Data límite de presentación de ofertas: en horas de oficina de 9.00 a 13.00 h dentro do prazo de 8 días naturais contados dende o seguinte ao da publicación do anuncio de licitación no BOP B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO 2 do prego de cláusulas administrativas particulares. C) MOSTRAS: Non se esixen. VARIANTES: Non se admiten www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 15 de novembro de 2013 O PRESIDENTE, O SECRETARIO, Diego Calvo Pouso José Luis Almau Supervía
20/11/2013 | Administración LocalMunicipal
Pontedeume
Citación por comparecencia

Citación para notificación por comparecencia de liquidacións tributarias De conformidade co establecido no artigo 112 da Lei 58/2003, do 17 de decembro, xeral tributaria, intentada a práctica da notificación por dúas veces no domicilio dos suxeitos pasivos ou seus representantes que se relacionan, resultando ausentes, falecidos ou descoñecidos, e para notificar as liquidacións correspondentes polos feitos impoñibles aos que se fai referencia, e non podéndose practicar esta por causas non imputables á Administración é polo que se realiza a presente citación ás persoas seguintes polos conceptos e períodos que se indican: Na súa virtude, cítase aos anteriores suxeitos pasivos, obrigados tributarios ou representantes para que comparezan, por si ou debidamente representados, nos términos do artigo 45 e seguintes da Lei 58/2003, do 17 de decembro, xeral tributaria, ante o Departamento de Servizos Económicos (sito na rúa Real, 13), no prazo de quince días naturais, contados desde o seguinte ao da publicación do presente anuncio. Advírtese que transcurrido o prazo indicado sen ter comparecido, e segundo o disposto no artigo 112.2 da mesma Lei xeral tributaria, a notificación entenderase producida a tódolos efectos legais dende o día seguinte ao vencemento do prazo indicado para comparecer. Pontededeume, a 28 de outubro de 2013. O ALCALDE Asdo.: Gabriel Torrente Piñeiro
11/11/2013 | Administración LocalMunicipal
Padrón
Expediente de concesión de suplemento de crédito nº 1/2013

Aprobado inicialmente polo Pleno da Corporación Municipal de Padrón o expediente de concesión de suplemento de crédito número 1/2013, na sesión ordinaria celebrada o 31 de outubro de 2013, de conformidade co disposto no artigo 169.1 do TRLRFL, por remisión do artigo 177.2 do mesmo texto legal, e 38.2 e 20.1 do Real decreto 500/1990, de 20 de abril, queda exposto ao público na Intervención deste Concello, por prazo de quince días hábiles, que comezarán a contar dende o seguinte á inserción do presente anuncio no BOP, durante o cal poderán os interesados formular as reclamacións que se estimen pertinentes. No caso de que transcorrido o prazo de información pública non se tivesen presentado reclamacións, o expediente de modificacións de crédito considerarase definitivamente aprobado. En caso contrario, o Pleno disporá dun mes para resolvelas. O que se fai público aos efectos previstos na citada lexislación. Padrón, 4 de novembro de 2013. O Alcalde, Asdo. Antonio Fernández Angueira.
11/11/2013 | Administración LocalMunicipal
Arteixo
Servizos Económicos
Publicación aprobación provisional da modificación das ordenanzas fiscais nº 6 e nº 9

O Concello Pleno en sesión celebrada o día trinta e un de outubro de dous mil trece aprobou provisoriamente a modificación das seguintes ordenanzas fiscais: 1.- Ordenanza fiscal nº 6 reguladora da “taxa por prestación do servicio público de subministro de auga potabel a domicilio” 2.- Ordenanza fiscal nº 9 reguladora da “taxa pola prestación dos servizos de rede de sumidoiros e control e inspección de sumidoiros privados” Dito acordo foi adoptado en virtude do disposto no artigo 17 e 41 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, expoñéndose ao público por un prazo de trinta días, mediante inserción deste edicto no Boletín Oficial da Provincia e no diario “La Voz de Galicia”, asi como en cumprimento do precepto citado, no taboleiro de edictos do Concello. O prazo citado comenzará a contar a partir da derradeira das publicacións realizadas. Durante este periodo, tódolos interesados poderán examinar o expediente nas dependencias municipais e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que fóran presentadas. Se tales reclamacións non se tiveran producido, o texto, até entón provisional, entenderáse definitivamente aprobado, procedendose á publicación do texto íntegro das modificacións das ordenanzas fiscais citadas. Arteixo a trinta e un de outubro de dous mil trece, O Alcalde Asdo. Carlos Calvelo Martínez
11/11/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 22 de outubro de 2013, da Xefatura Territorial da Coruña, polo que se somete a información pública a petición da autorización administrativa da instalación eléctrica no concello de Santa Comba (expediente IN407A 2013/169)

Resolución do 22 de outubro de 2013, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Santa Comba (expediente IN407A 2013/169). Para os efectos previstos na Lei 54/1997, do 27 de novembro (BOE n.º 285), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Electra de Santa Comba, S. L. Enderezo social: r/ Miraflores, 20-baixo.15840 Santa Comba. Denominación: Alimentación ao novo Centro de Seccionamento “Interconexión Catroventos” ubicado en punto fronteira (Santa Comba) Situación: Santa Comba Características técnicas: Instalación e montaxe no centro de transformación “Interconexión Catroventos”, 3 celas de media tensión Ormazábal ou similar: 1 CML, 1 CMM (1TT bitensión) e 1 CMV. A caseta prefabricada de formigón “Interconexión Catroventos” conformará o punto fronteira entre as compañías “Industrial Barcalesa, S. L.” e “Electra de Santa Comba, S. L.”, polo que as súas dimensións serán suficientes para albergar o centro de transformación (IN407A 165/2013), así como o centro de seccionamento, propiedade de “Electra de Santa Comba, S. L.”, definido neste proxecto e os equipos de protección e medida. Liña subterránea de alta tensión 20 KV, de 0,224 km, con orixe na cela a instalar no CT “Catro Ventos” (n.º expte. IN407A 359/2001), hacia o novo CT “Interconexion Catroventos”, Simple circuíto, con condutores unipolares de aluminio e aislamento seco tipo RHZ1-2OL 12/20 kV 3x(1x240 Al + H16), Unha cela de liña (CML) media tensión Ormazábal ou similar de 20 kV. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita no edificio administrativo de Monelos, rúa Vicente Ferrer, 2, 2.º andar, 15071-A Coruña, no prazo de vinte días, a partir da última publicación. A Coruña, 22 de outubro de 2013. A xefa territorial Susana Vázquez Romero
11/11/2013 | Administración LocalMunicipal
Santiago de Compostela
Sección Municipal de Contratación
Licitación das obras de construcción dun centro cívico no Romaño-Vista Alegre, incluídas no Programa Urbana Santiago Norte, cofinanciado pola Unión Europea con cargo ao Fondo Europeo de Desenvolvemento Rexional (FEDER)

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: obras de construcción dun centro cívico no Romaño-Vista Alegre, incluidas no Programa Urbana Santiago Norte, cofinanciado pola Unión Europea con cargo ao Fondo Europeo de Desenvolvemento Rexional (FEDER), dentro do Eixo número 5 (desenvolvemento sostible local e urbano) do Programa Operativo do FEDER en Galicia para o período 2007-2013. REFERENCIA DO EXPEDIENTE: CON/50/2012. TIPO DE LICITACIÓN: 775.000 euros. PRAZO DE EXECUCIÓN: establécese un prazo de execución de 10 meses. ADXUDICACIÓN: procedemento aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 26 días naturais, a contar desde o día seguinte á data de publicación deste anuncio no Boletín Oficial da Provincia da Coruña. CLASIFICACIÓN DO CONTRATISTA: grupo C, subgrupos 2, 4 e 6, categoría D. DOCUMENTACIÓN: Copy Nino. R/ Feáns, n.º 19. Tlfno.981-58.89.38. INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN: son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 30 de outubro de 2013. O ALCALDE Asdo.: Ángel Currás Fernández
11/11/2013 | Administración LocalMunicipal
Ortigueira
Secretaría
Aprobación definitiva de expediente de transferencia de crédito

EDICTO Aprobación definitiva expediente de transferencia de crédito Tendo quedado definitivamente aprobado polo Pleno deste Concello o expediente de transferencia de crédito, por acordo do Pleno adoptado en sesión celebrada o día4 de setembro de 2013 e polo transcurso do prazo de 15 de días de exposición ó público, en cumprimento do disposto no artigo 169.3 do Real decreto lexislativo 2/2004 polo que se aproba o texto refundido da Lei reguladora das facendas locais, faise público que o Orzamento do ano 2011, trala entrada en vigor do devandito expediente, tanto no estado de gastos como no estado de ingresos, correspondendo a cada capítulo as cantidades que de seguido se expresan, segundo o seguinte detalle: Ortigueira, 31 de outubro de 2013. O ALCALDE Asdo.: Rafael J. Girón Martínez
11/11/2013 | Administración LocalMunicipal
Miño
Anuncio de licitacion do contrato de servizo de mantemento das intalacións de alumeado público e as instalacións eléctricas do Concello de Miño, incluíndo o subministro, instalción, mantemento, montaxe e desmontaxe do alumeado de Nadal

A) OBXECTO DO CONTRATO: Servizo de mantemento das instalacións de alumeado público e as instalacións eléctricas do Concello de Miño, incluíndo o subministro, instalación, mantemento, montaxe e desmontaxe do alumeado de Nadal. B) PROCEDEMENTO: Aberto, varios criterios de adxudicación. Todo empresario interesado poderá presentar unha proposición, quedando excluída toda negociación dos termos do contrato cos licitadores, de acordo co artigo 157 doTRLCSP. C) ORZAMENTO DE LICITACIÓN: Orzamento anual: 45.048,32 euros e 9.460,15 euros de IVE. Orzamento máximo do contrato, incluíndo as posibles prórrogas: 270.289,92 Euros máis IVE. As proposicións económicas dos licitadores non poderán exceder deste orzamento. D) APLICACIÓN ORZAMENTARIA.- 165-227.99 E) DURACIÓN: 4 anos, sendo prorrogable por acordo das partes por 2 anos máis. F) LUGAR DE ENTREGA DAS PROPOSICIÓNS.- Rexistro Municipal. Concello de Miño, rúa Carreira, 38- 15630 Miño. Horario de 9.00 a 14:00 horas. G) PRAZO DE ENTREGA DE PROPOSICIÓNS: Presentación de ofertas: 15 días naturais a contar dende a derradeira publicación oficial do anuncio de licitación. O anuncio de licitación publicarase no Diario Oficial de Galicia, no Boletín Oficial da Provincia da Coruña e no Perfil do Contratante. H) MESA DE CONTRATACIÓN.- Sí. I) FIANZAS: Non se esixe fianza provisional. Definitiva: 5% do orzamento máximo do contrato (incluíndo as posibles prórrogas), excluído o IVE. J) PERFIL CONTRATATANTE: www.concellodemino.com Miño, 28 de outubro de 2013 A concelleira delegada da área de urbanismo, facenda e persoal Eva Vilariño González
11/11/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 25 de outubro de 2013, da Xefatura Territorial da Coruña, pola que se somete a información pública a petición de autorización administrativa dunha instalación eléctrica no concello de Noia (Expediente IN407A 178/2013) Resolución do 25 de outubro de 2013, da Xefatura Territorial da Coruña, pola que se somete a información pública a petición de autorización administrativa dunha instalación eléctrica no concello de Noia (Expediente IN407A 178/2013)

Para os efectos previstos na Lei 54/1997, do 27 de novembro (BOE nº 285), do sector eléctrico, e no título VII do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: adecuación CT Chaínza (expediente 5159). Situación: Concello de Noia. Liña eléctrica de media tensión soterrada a CT Chainza, a 20 kV, cunha lonxitude de 25 m, coa orixe en arqueta proxectada na LMTS San Bernardo-C. Maderas Ornanda, 5 (expediente 24.737), entre o CT Cabruns (expediente 30.935) e o CT Estrada Argalo (expediente 114/97), en condutor RHZ1-2OL-12/20 kV-1x240 Al e final na mesma arqueta, unha vez entre e saia do novo CT Chainza (proxectado). Centro de transformación prefabricado, cunha potencia de 250 kVA, e unha relación de transformación de 20.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado no edificio administrativo de Monelos, rúa Vicente Ferrer, 2, 2º andar, 15071 A Coruña, no prazo de vinte días, a partir da última publicación. A Coruña, 25 de outubro de 2013 Susana Vázquez Romero Xefa territorial da Coruña
11/11/2013 | Administración LocalMunicipal
Boimorto
Aprobación inicial expedientes de modificación de créditos

O Pleno Municipal, na sesión ordinaria celebrada o día 31 de outubro de 2013, acordou aprobar inicialmente os seguintes expedientes de modificación de créditos dentro do vixente orzamento municipal do 2013: Suplemento de Crédito 4/2013 por importe de 4.797,31 € Crédito Extraordinario 4/2013 por importe de 2.524,06 € Por medio do presente expóñense ó público os expediente de modificación de creditos anteditos, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presenta-las reclamacións ou alegacións que estimen pertinentes, de conformidade co disposto nos artigos 169, do RDLex 2/2004, polo que se aproba o texto refundido da lei reguladora das facendas locais, e art.38 en relación cos artigos 20 a 22 do R. D. 500/1990, do 20 de abril. Boimorto, 4 de novembro de dous mil trece. A ALCALDESA EN FUNCIÓNS Asdo.- Ana Ledo Fernández
11/11/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.21516. José Abel e Álvaro Paciano Pereira Lema (Muxía)

SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.21516 Patricia Yolanda Expectacion Ardevol, con DNI XXXXXXXXX, e Consuelo Rocio Chaif Muro de Zaro, con DNI XXXXXXXXX, representados por Gheorghe Andrei Silvia Ines Puch Labandon, con DNI XXXXXXXXX, solicitan de Augas de Galicia unha concesión de augas públicas coas seguintes características: SOLICITANTE: Patricia Yolanda Expectacion Ardevol e Consuelo Rocio Chaif Muro de Zaro. CAUDAL MEDIO EQUIVALENTE: 0,20 l/s. CAUDAL MÁXIMO: 6.271,17 m³/ano. DESTINO: rega das parcelas 346 e 347 do polígono 507 do catastro (1,1769 Ha.) ORIXE: dous manancias; manancial 1, coordenadas UTM (479.536, 4.763.064); manancial 2, coordenadas UTM (479.655, 4.763.087). LUGAR: O Castro. PARROQUIA: Frixe (Santa Leocadia). CONCELLO: Muxía (A Coruña). O aproveitamento solicitado consiste na captación de auga de dous mananciais situados: o manantial 1 na parcela 334 do polígono 507 do catastro, pertencente a José Pereira Rial, e o manancial 2 na parcela 341 do polígono 507 do catastro, pertencente a Elías Lema Domínguez, ambos situados no lugar do Castro, parroquia de Frixe (Santa Leocadia), concello de Muxía (A Coruña). A auga discorre por un leito natural, en forma descendente, cruza unha pista en forma canalizada, ata chegar á finca 346 do polígono 507 e despois á finca 347 do polígono 507, propiedades dos solicitantes, nas cales a auga se distribúa mediante regos secundarios para a rega dos prados. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muxía ou nas oficinas deste Servizo, situadas na rúa Tomiño, 16-baixo en Santiago de Compostela, onde estará exposto o expediente. Santiago de Compostela, 23 de outubro de 2013. O xefe do Servizo Territorial Ángel Gómez Rey
11/11/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.20580. Miguel e Belén Frade Cagide (Santiso)

ANTONIO BERNARDINO ALGAR LIMORTI GALICIA-CENTRO ANUNCIO Expediente DH. A15.20580 Stephen Joseph Maria Zoila Timana De Cosa, con NIF XXXXXXXXX, e Belén Frade Cagide, con NIF XXXXXXXXX, solicitan de Augas de Galicia a renuncia da concesión de augas outorgada pola presidencia de augas de Galicia por resolución do 8 de marzo de 2010, cuxas características se detallan a continuación: Titulares: Stephen Joseph Maria Zoila Timana De Cosa e Silvia Esther El Imrani Laliena. Cudal medio equivalente: 0,05 litros/segundo. Caudal anual: 1438 m³ Destino: pecuario/gandeiro-rega/agrario-gandeiro. Superficie rega 0,2175 Ha, 6 cabezas de gando. Orixe: mina na parcela 75 do polígono 34. Coordenadas UTM: X= 579 151 e Y= 4 747 441 Lugar: O Padrón. Parroquia: Serantes (Santaia). Concello: Santiso (A Coruña). Causa da extinción: renuncia dos titulares. Servidumes: non se coñecen. Iniciación: a instancia de parte (dos titulares) Realízase o trámite de información pública do expediente de extinción do dereito sinalado de acordo co previsto no artigo 167 en relación co disposto no artigo 163.3 do Regulamento do dominio público hidráulico, aprobado polo Real decreto 849/1986, do 11 de abril, co fin de que as persoa que se sintan afectadas poidan comparecer, por escrito, nas oficinas de Augas de Galicia, sitas na rúa Tomiño, 16-baixo, en Santigo de Compostela, no prazo de vinte (20) días, contados a partir do seguinte ao da súa publicación no Boletín Oficial da Provincia da Coruña. Santiago de Compostela, 23 de outubro de 2013. O xefe do Servizo Territorial Ángel Gómez Rey
11/11/2013 | Administración LocalMunicipal
Cedeira
Aprobación provisional ordenanzas fiscais

O Pleno do Concello, en sesión celebrada o 30 de outubro de 2013, adoptou o acordo de aprobación ou modificación provisional das seguintes ordenanzas: - Ordenanza reguladora do imposto de ben inmobles. - Ordenanza fiscal 3.3 reguladora da taxa por ocupación de terreos de Uso Público con Mesas e Cadeiras e outros elementos análogos con finalidade lucrativa. - Ordenanza fiscal 3.4 reguladora de la taxa por aproveitamento especial do dominio público local, a favor de empresas explotadoras de servizos de subministracións de interese xeral. Sométense o devandito expediente a información pública e audiencia aos interesados durante o prazo de trinta días hábiles contados a partir da publicación do presente anuncio no Boletín Oficial da Provincia, dentro dos cales os interesados poderán examinalos nos Servizos Económicos do Concello e presentar as reclamacións que estimen oportunas. O acordo de aprobación inicial elevaráse a definitivo no caso de que non se produzan reclamacións durante o prazo de exposición pública, do expedientes, de conformidade co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, Cedeira, 30 de outubro de 2013 O Alcalde, Leopoldo Rubido Ramonde
11/11/2013 | Administración LocalMunicipal
Cambre
Aprobación provisional da modificacion da Ordenanza fiscal número 23

De conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión ordinaria do 31 de outubro do dous mil trece, adoptou, entre outros, os seguintes acordos: Primeiro. –Aprobar provisionalmente a modificación da Ordenanza fiscal n.º 23, reguladora da taxa pola utilización privativa ou aproveitamento especial do dominio público con motivo da venda ambulante. Segundo. –Expoñer ao público no taboleiro de anuncios do Concello o acordo provisional, así como o texto completo da modificación da ordenanza fiscal durante o prazo de trinta días hábiles, contados dende o día seguinte ao da publicación do anuncio de exposición no Boletín Oficial da Provincia. Igualmente publicarase o de exposición nun diario dos de maior difusión da provincia. Durante o período de exposición pública da ordenanza fiscal, os que teñan un interese directo, nos termos previstos no artigo 18 do Real decreto lexislativo 2/2004, poderán examinar o expediente e presentar as reclamacións oportunas. Transcorrido o período de exposición pública sen presentar reclamacións, os acordos adoptados quedará definitivamente aprobados. Terceiro. –Publicar no boletín oficial da provincia o acordo definitivo que, unha vez transcorrido o período de exposición pública procede adoptar, así como o texto da ordenanza modificada. Cuarto. –A modificación definitivamente aprobada comezará a aplicarse a partir do día seguinte da publicación do seu texto integro no Boletín Oficial da Provincia, e se manterá vixente ata a súa modificación ou derrogación expresa. Cambre, 4 de novembro de 2013. A concelleira delegada de Economía, Facenda, Promoción Económica e Consumo (RA núm.1.000, do 17/6/2011) Marta María Vázquez Golpe
11/11/2013 | Administración LocalMunicipal
Ferrol
Urbanismo
Aprobación inicial do estudo de detalle da parcela 23 do PP-1-R O Bertón

A Xunta de Goberno local, en sesión levada a cabo o día 21 de outubro de 2013, acordou aprobar inicialmente o estudo de detalle da parcela 23 do PP-1-R o Bertón, e someter o citado proxecto a información pública. En cumprimento do previsto nos artigos 86.2 da Lei 9/2002 de 30 de decembro de ordenación urbanística e protección do medio rural de Galicia, sométese a información pública durante o prazo de vinte días contados a partir da data de publicación no Diario Oficial de Galicia. Para estes efectos terase a disposición do público un exemplar do expediente no departamento de Urbanismo deste Concello, na rúa María nº54, 5º andar, e poderán presentarse as alegacións correspondentes. De igual xeito e para os efectos previstos no artigo 59 da Lei 30/1992 de 26 de novembro e no Real Decreto 1093/97 de 4 de xullo e demais normativa de aplicación, o presente anuncio servirá de notificación a interesados, persoas que resultasen descoñecidas e incertas ou ás que non se puidese practicar a notificación. Ferrol, 25 de outubro de 2013. O alcalde, Asdo.: José Manuel Rey Varela.
11/11/2013 | Administración LocalMunicipal
Santiago de Compostela
Urbanismo
Anuncio de información pública LAP/238/2013

BASE UNO SL solicitou licenza de apertura para consultaría medico-sanitaria en Rúa MARUXA MALLO (DE) 3 - SANTIAGO DE COMPOSTELA (A CORUÑA). Consonte o Decreto nº 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/238/2013 pode consultarse no Negociado de Aperturas deste Concello. Santiago de Compostela, 29 de outubro de 2013 P. D. da Xunta de goberno da cidade de Santiago de Compostela de 28/02/2013 A Concelleira delegada da Área de Desenvolvemento Urbano e Sostible Asdo: María Pardo Valdés
11/11/2013 | Administración LocalMunicipal
Ferrol
Unidade de Contratación
Anuncio de licitación correspondente á “ Contratación do servizo de mantemento de aparellos elevadores do Concello de Ferrol” (AVH 03008 13/35)

Organismo: Concello de Ferrol Dependencia que tramita o expediente: Unidade de Contratación Descripción do obxecto: Contratación do servizo de mantemento de aparellos elevadores do Concello de Ferrol Número de expediente: AVH 03008 13/35 Aplicación orzamentaria: 03008-1521-21300 e 03008-1521-6330. *Expediente tramitado mediante a modalidade de anticipado de gasto e condicionado á existencia de crédito adecuado e suficiente no momento da súa adxudicación. Trámite do expediente: ordinario Procedemento: aberto con único criterio de valoración e suxeito a regulación harmonizada.5) GARANTÍA DEFINITIVA: 5% do importe de adxudicación, excluído o IVE e polos dous anos de duración do contrato 6) CLASIFICACIÓN: Grupo P, Subgrupo 7, Categoría A Entidade: Concello de Ferrol Dependencia: Unidade de Contratación Enderezo: praza de Armas, s/n (15402) Ferrol Teléfono e fax: 981944260 / 981944028 Enderezo electrónico: contratacion@ferrol. es Perfil do contratante: www.ferrol.es (Sede electrónica-Perfil do contratante) Data límite de obtención dos documentos e información: o último día do remate da presentación das ofertas. Obtención de copias dos pregos: www.ferrol.es (Sede electrónica-Perfil do contratante) Data límite de presentación de ofertas: 40 (corenta) días naturais contados dende a data do envío do anuncio de licitación ó DOUE (se o último día para a presentación de ofertas coincidise en domingo ou festivo trasladaráse ó seguinte día hábil). Data do envío do anuncio de licitación ó DOUE: 22/10/2013 Documentación que hai que presentar: a sinalada na cláusula 11 do prego de cláusulas administrativas. * De xeito enunciativo se sinala a documentación específica, seguinte: Remate do prazo de presentación de ofertas: 30/11/2013 Lugar de presentación: Rexistro Xeral do Concello de Ferrol en horas de 9 a 14 h (de luns a venres) e de 9 a 13 h (sábados e días non laborais para o persoal do Concello). Entidade: Concello de Ferrol Enderezo: Praza de Armas, s/n (15402) Ferrol Teléfono: 981944260 Fax do Rexistro Xeral: 981944028 11) APERTURA DAS OFERTAS: celebrarase no lugar, data e hora que se sinale no perfil do contratante.12) GASTOS DE ANUNCIOS: serán por conta do adxudicatario. Ferrol, O concelleiro de Urbanismo, Infraestruturas e Contratación. Asdo.: Guillermo Evia Pérez
11/11/2013 | Administración LocalMunicipal
Vilasantar
Cesión do centro de saúde de Présaras ao Servizo Galego de Saúde

O Pleno municipal na sesión ordinaria do día 16.10.2013, adoptou o acordo de cesión do ben denominado “centro de saúde de Présaras” ao Servizo Galego de Saúde. O que se fai público para que durante o prazo de quince días poidan presentarse reclamacións contra dito acordo e dar así cumprimento ao establecido no artigo 110.1 do Real decreto 1372/1986, do 13 de xuño, polo que se aproba o regulamento de bens das entidades locais. Vilasantar, 25 de outubro de 2013. O alcalde, Fernando Pérez Fernández.